
కోయంబత్తూర్, ఫిబ్రవరి 14: తమిళనాడు రాజకీయ సంక్షోభం సమయంలో గవర్నర్ విద్యాసాగర్ రావు వ్యవహరించిన తీరును బీజేపీ వెనకేసుకొచ్చింది. గవర్నర్ తీసుకున్న నిర్ణయం సరైందేనని సుప్రీం తీర్పుతో రుజువైందని బీజేపీ నేతలు పేర్కొన్నారు. గవర్నర్పై ఆరోపణలు చేసిన వారికి ఈ తీర్పు చెంపపెట్టని ఆ పార్టీ తమిళనాడు అధ్యక్షుడు తిరునవక్కరసు వ్యాఖ్యానించారు. ఇక, జనాదరణ లేకుండా పార్టీ అధినేతల మద్దతుతో తెరపైకి వచ్చే నేతలు ఎప్పుడూ విజయం సాధించలేరని బీజేపీ జాతీయ నేత మురళీధర్ రావు అన్నారు. వేచి చూసే ధోరణి అనుసరించి గవర్నర్ మంచి పని చేశారని ఆయన పేర్కొన్నారు. ఇప్పుడు రాష్ట్రంలో స్వచ్ఛమైన, సమర్థవంతమైన ప్రభుత్వం ఏర్పడాల్సి ఉందని వ్యాఖ్యానించారు. శశికళ విషయంలో గవర్నర్ వేచి చూసిన ధోరణి సరైందేనని తేలిందని బీజేపీ నేత రాం మాధవ్ ట్విట్టర్లో పేర్కొన్నారు.

koyambattur, fibravari 14: tamilanadu rajakeeya sankshobham samayamlo gavarnar vidyasagar raavu vyavaharinchina teerunu bgfa venakesukochindi. gavarnar teesukunna nirnayam saraindenani supreem teerputho rujuvaindani bgfa nethalu perkonnaru. governarpy aaropanalu chesina vaariki ee teerpu chempapettani aa party tamilanadu adhyakshudu tirunavakkarasu vyaakhyaaninchaaru. ika, janaadarana lekunda party adhinetala maddatuto terapaiki vache nethalu eppuduu vijayam saadhinchalerani bgfa jaateeya netha muralidhar raavu annaru. vechi chuse dhorani anusarinchi gavarnar manchi pani chesarani aayana perkonnaru. ippudu rashtramlo swachchamaina, samarthavantamaina prabhutvam erpadalsi undani vyaakhyaaninchaaru. sasikala vishayamlo gavarnar vechi chusina dhorani saraindenani telindani bgfa netha raam madhav twitterlo perkonnaru.